Didahe - Učenje 
dvanaestorice apostola 


Slike na naslovnici: 


Tijekom restauratorskih radova u katakombi Thekla na Via 
Ostiense, samo nekoliko stotina metara od bazilike sv. Pavla izvan 
zidina, arheolozi Papinske komisije za kršćansku arheologiju otkrili 
su 2009. jedan od najstarijih poznatih portreta narodih apostola Petra 
i Pavla. 

Didahe - Učenje dvanaestorice apostola 
Nauk Gospodnji (predan) preko dvanaest apostola narodima. 


(grčki: Aiušayr Didakhč - nauk, učenje) punim nazivom Nauk 
dvanaestorice apostola (grčki: Aičayr Kvpiov 8ia TOV čodŠEKa 
onooroMov, Didakhč Kyriou did t&n dodeka apostolon, latinski: 
Doctrina duodecim apostolorum, "Nauk Gospodnji dvanaestorice 
apostola") 


Ovaj ranokršćanski spis i povijesno djelo, nastao je u vrijeme Svetih 
Apostola, u prvom stoljeću života Kristove Crkve. Napisan je, 
između 60. i 80. godine poslije Krista, od jednog apostolskog 
učenika, najvjerojatnije pripadnika prvobitne židovsko-kršćanske 
zajednice, negdje u okolici Antiohije u Siriji. Djelo je pisano na 
grčkom jeziku, biblijski prosto i jednostavno i predstavlja katihizis 
tj. kratko postavljanje osnovnih načela Kristove i Apostolske nauke. 


Naslov djela: Didache - Lehre der zwolf Apostel (BKV) / Lehre der 
zwolf Apostel/Aus dem Griechischen iibersetzt von Franz Zeller. In: 
Die Apostolischen Vater. (Bibliothek der Kirchenvater, 1. Reihe, 
Band 35) Miinchen 1918, 6-16. 1918; Doctrina XII apostolorum 
(Didache) Crkveni propisi Identifikator: CPG 1753 


Jezik originala: Grčki. Na njemački sa grčkog originala, ,,Lehre der 
zwGlf Apostel“ (BKV) preveo Franz Zeller (Knjižnica crkvenih 
otaca, 1. red, svezak 35) Miinchen 1918., 6-16. uz suradnju: s. Dr. 
M. Benedicta Arndt. 


Neki su crkveni oci smatrali Didahe dijelom Novog zavjeta, dok su 
ga drugi odbacivali kao neautentičan ili nekanonski, pa na kraju nije 
ušao u Novozavjetni kanon, osim kod Etiopijske crkve čiji kanon 
sadrži spis Didascalia koji se temelji na Didahe. Katolička crkva je 
Didahe prihvatila kao dio zbirke apostolskih otaca. 

I. Dva puta, put života i put smrti 


1. Postoje dva puta: jedan života, a drugi smrti, i velika je razlika 
između ta dva puta. 

2. Put života je ovaj: prvo, ,ljubi Boga koji te je stvorio“; drugo, 
ljubi ,,bližnjega svoga kao samoga sebe“ !. I sve što hoćeš da ti se ne 
čini ti Ž ne čini drugome. 

3. Nauka pak ovih riječi je ova: ,,Blagoslivljajte one koji vas 
proklinju (kunu), i molite se za neprijatelje svoje“, a postite za one 
koji vas progone. Jer ,kakva vam je zahvalnost ako ljubite one koji 
vas ljube? Ne čine li to i neznabošci? Ali vi volite one koji vas mrze“ 
3, i nećete imati neprijatelja. 

4. ,Udaljuj se od tjelesnih i svjetovnih“ * želja. Ako te tko ,,udari po 
desnom obrazu, okreni mu i drugi“ i bit ćeš savršen. ,,Ako te tko 
potjera jednu milju, idi s njime dvije“. Ako ti tko ,,uzme haljinu, po- 
daj mu i donju (košulju)“. Ako tko uzme od tebe ono što je tvoje, ne 
traži mu (natrag) *, jer ne možeš. 

5. “Svakome tko od tebe traži daj i ne traži * (natrag)"; jer Otac želi 
da svakomu daješ od svojih darova (milosti). Blažen je onaj koji 
daje, shodno zapovjedi; jer je (nevin) slobodan od krivnje. (Jao) 
teško onomu koji uzima! Ako pak netko uzima zato što ima potrebu, 
takav će biti nevin; a ako uzima onaj tko nema potrebe, bit će suđen 
zbog čega i zašto je uzeo. Kada bude pritješnjen (od stražara), biće 
ispitivan za to što je učinio, i ,,neće izaći odande (iz tamnice) dok ne 
vrati i poslednji novčić 7 “. 

6. Ali i o tome (davanju) je rečeno: “Neka se oznoji milostinja tvoja 
u rukama tvojim, dok ne (prepo)znaš kome trebaš dati." % 


!Mt 22,37-39; Mt 12,30-31; Sir 7,30 

2Mt 7,12; Lk 6,31 

3 Mt 5,44.46-47; Lk 6,28, 32 

41.Pt2,11 (prijateljstvo sa svijetom = bludništvo) 
5Mt 5,39-41; Lk 6,29-30 

$ Lk 6,30 

7Mt 5,26 

Š Izvor ovog citata je nepoznat 

II. Dužnosti prema životu i imovini bližnjeg 


1. Druga pak zapovjed (ove) nauke (je): 

2. , Ne ubij, ne čini preljube“, ne skrnavi (razvratniči) djecu, ne čini 
bluda, ,,ne ukradi“ *, ne vračaj, ne upotrebljavaj magiju, ne smiješ 
miješati otrov (prakticirati čarobnjaštvo), ne ubijaj dijete kad se 
začne (pobačajem), niti ga pogubi (ubiti novorođenče) kad se rodi. 
3. ,Ne poželi ono što je bližnjega“ !" (tvoga); ,,ne zaklinji se (u 
krivokletstvu), ne svjedoči lažno“ !!, ne klevetaj, ne budi zlopamtljiv 
(ne zamjeraj loše stvari). 

4. Ne budi podjeljena srca (dvodušan)*, niti dvosmislen (dvo- 
jezičan), jer dvosmislenost je zamka smrti. 

5. Neka riječ tvoja ne bude lažna, niti isprazna, nego ispunjena 
djelom. 

6. Ne budi gramziv (pohlepan), ni otimač (pljačkaš), ni licemjer, ni 
zloćudan (zloban), niti gord (ponosit). Ne smišljaj (ne kuj) zli savjet 
(loše planove) protiv bližnjega svoga. 

7. Nikoga ne treba mrziti, nego neke prekori, (drugima se smiluj) 
moli za druge, a neke voli više od duše svoje. 


* Jak 1,8 — nepostojan na svim putevima svojim 
? Mt 19,18 

10 121 20,17; Rim 13,9; 7,7 

"Mt 5,33; 19,18 

III. Upozorenja na strasti i idolopoklonstvo, podsjet- 
nik na poniznost i krotkost 


1. Dijete moje, bježi od svega što je zlo i svega što je njemu slično. 
2. Ne budi sklon ljutnji (srdžbi ili gnjevu), jer razjarena srdžba vodi 
ubistvu; niti budi zavidljiv (ljubomoran), ni svadljiv, ni naprasit 
(razdražljiv), jer od svega toga rađaju se ubojstva. 

3. Dijete moje, ne budi pohotljiv, jer požuda vodi u blud; niti 
besraman u riječima, niti bestidan očima, jer se od svega toga rađaju 
preljube. 


4. Dijete moje, ne budi vračar, jer to vodi idolopoklonstvu; niti ba- 
jalac (magijskih basmi), ni astrolog (grč. magos)*, ni lažni očišćivač 
(zaklinjač); čuvaj se čaranja, i nemoj to ni gledati (ni čitati, ni 
slušati), jer se od svega toga rađa idolopoklonstvo. 

5. Dijete moje, ne budi lažljiv, jer laž odvodi u krađu; niti pohlepan 
(srebroljubiv), ni slavoljubiv, jer se iz svega toga rađaju krađe. 

6. Dijete moje, ne budi prgavac, jer to vodi huli (grijehu nezahval- 
nosti); niti samonametljiv, ni zlouman, jer se od svega toga rađaju 
hule (oholosti prema Bogu). 

7. Budite krotki, jer "krotki će naslijediti zemlju" 7. 

8. Budi strpljiv (dugo-trpljiv) i milosrdan i bezazlen, miran i dobar, 
i uvijek se boj riječi koje si čuo 1. 

9, Ne uzvisuj se, niti dopusti da ti duša bude drska. Neka se vaša 
duša ne druži s visokim (na položajima), nego se druži s pravednim 
i poniznim. 

10. Prihvatite sve što vam se događa kao dobro, znajući da se ništa 
ne događa bez Boga. 


* G3097 uayoc magos; definicija: implicitno mađioničar, čarobnjak 
12 Mt 5,4; Ps 36,11 
13 12 66,2 

IV. Davanje je blagoslovljenije od primanja; 
Dužnosti gospodara i sluge, upozorenje na licemjerje 
1. Dijete moje, sjeti se danju i noću "Onoga koji govori riječ Božju" 
i počasti ga kao Gospodina, jer gdje se propovijeda Gospodstvo 
Božje, tamo je i Gospodin. 
2. Svaki dan traži lice svetih (apostola), da bi nalazio spokojstvo u 
riječima njihovim. 
3. Ne stvaraj razdora, nego zavađene miri. Sudi pravedno 1“, i ne 
gledaj tko je tko kad treba (nekoga) zbog prijestupa koriti. 
4. Ne budi dvosmislen, da li će (nešto) biti ili neće. 
5. Ne budi (takav) da za primanje imaš ruke ispružene, a za davanje 
stisnute 15. 
6. Ako imaš nešto (dati) što je tvojim rukama (stečeno), daj to za 
otkupljenje grijeha svojih. 
7. Nemoj se ustezati da daš, niti kada daš da žališ, jer ćeš spoznati 
tko je Dobri nagradodavac. 
8. Ne izbegavaj onoga tko je u neimaštini; sve što imaš podjeli sa 
bratom svojim (u Kristu), i nemoj reći da je (nešto) tvoj bitak (vlas- 
titost). Jer ako ste zajedničari u besmrtnome, koliko li više u smrtnim 
(stvarima)? 
9. Ne diži (povlači) ruku svoju od sina svoga ili kćeri svoje, nego ih 
od mladosti uči strahu Božijem. 
10. Ne zapovjedaj u ljutnji svojoj, sluzi svome ili sluškinji, koji se u 
istoga Boga nadaju, da se ne (prestanu) bojati zajedničkog vam 
Boga, jer On ne dolazi da pozove gledajući na lica, nego na one koje 
je Duh (Sveti) pripremio. 
11. Vi pak sluge, podčinite se gospodarima svojim kao slici Božijoj, 
s poštovanjem i sa strahom. 
12. Mrzi svako licemjerje i sve što nije ugodno Gospodinu. 
13. Ne ostavljaj zapovjedi Gospodnje, nego drži ono što si primio, 
»ni dodadjući ni oduzimajući“ 15, 
14. U Zajednici (Kristovoj) ispovedaj grijehe svoje, i ne pristupaj 
molitvi svojoj sa savješću nečistom. 
To je put života. 
145, Mo 1,16-17; Izreke 31,9; Iv 7,24; 151. Ko12,1 
85. Mo4,2;12,32 

V. Put smrti i značajke istog 

1. A put smrti je ovaj: 

iznad svega (taj put) je zao i prokletstvom ispunjen. (jer na njemu 
su): “Ubojstvo, preljub, strast (pohota), blud, krađa, idolo- 
poklonstvo, čarobnjaštva (ritualna magija), urok (vračke) *, tro- 
vanje, pljačka, lažno svjedočenje, licemjerje, laž, prijevara, zloba, 
oholost (bez bogobojažljivosti), dvoumljenja (kolebljivost)**, pod- 
muklost, samovolja, gramzivost, sramotne riječi, zavist, kleveta, 
ogorčenost, hvalisanje, drskost !7? 

2. (tim putem idu): progonitelji dobrih, mrzitelji istine, ljubitelji laži, 
oni koji ne znaju plaću pravednosti, koji se ne drže dobra niti suda 
pravednog!#, koji imaju budno oko ne na dobro nego na zlo, Ljudi 
koji su daleko od blagosti i strpljivosti, “koji ljube tašte, traže 
nagradu", koji nemaju suosjećanja za siromašne, ne mare za pot- 
lačene, koji ne poznaju svoga Stvoritelja, “ubijaju svoju djecu'?", 
ubijaju sliku Božju (u maternici); koji okreću lice svoje od potrebi- 
toga, koji vrjeđaju već uvrjeđenoga; ulizice bogatima, nepravedne 
sudije siromaha; prepuni svakoga grijeha. Spasite se, djeco, od sviju 
takvih, odvojite se, djeco, od svega ovoga. 


* Stari priručnici iz moralne teologije ovako su definirali uroke (čine): 
“Urok (od latinskoga malum facere = činiti zlo) je način da se naudi nekoj 
osobi zazivajući sudjelovanje zloduha." Bilo bi točnije reći da je urok zlo 
koje izaziva zloduh u suradnji s čovjekom koga nazivamo vračar ili 
čarobnjak. Urok je dakle izvanredno djelovanje zloduha kod kojega čovjek 
igra samo ulogu oruđa. Vračanje ili “crna magija" jest dakle okultna su- 
radnja sa Sotonom. 


“Jak 1,6-8. (odbaci sumnju i oklijevanje, dvojedušnost je zemaljski duh) 


17 Mt 15,19; Ri 1,29-30; Gal 5,19-21; Kol 3,5-8 
8*R1129 

1% Pg 4,3; Iz 1,23 

20 Mudr 12,6 

VI. Tko nosi jaram Gospodnji, savršen je; Ponašanje 
prema židovstvu i poganstvu 


1. Pazi da te netko ne zavede“! sa ovoga (pravoga) puta nauke 
(Gospodnje), jer te (takav) uči mimo Boga. 

2. Ako možeš nositi sav jaram Gospodnji, onda ćeš biti savršen; a 
ako ne možeš, koliko možeš toliko i čini. 

3. U odnosu pak na (upotrebu) hrane, drži ono što možeš, ali se o- 
sobito čuvaj (da ne jedeš) od žrtve idolske, jer je to služenje mrtvim 
bogovima. 


21 Mt 24,4. Ef 5,6 


VII. Uputa o vršenju krštenja 
A što se tiče krštenja, krsti se na slijedeći način: 


1. Pošto prethodno sve ovo kažete (poučite), "krstite u ime Oca i 
Sina i Duha Svetoga" ?* u tekućoj vodi. 


2. Ako li nemaš tekuću vodu, krsti u drugoj (vodi). Ako ne možeš u 
hladnoj, onda u toploj. 


3. A ako ni jedne ni druge nemaš, onda izlij vodu na glavu tri puta, 
u ime Oca i Sina i Duha Svetoga 7. 


4. A prije Krštenja neka prethodno poste onaj koji krsti i krštavani, 
i ako neki drugi mogu. A naredićeš krštenome da posti jedan ili dva 
dana ranije. 


22 Mt 28,19 
23 Mt 28,19 

VIII. Učenje o postu i molitvi 


1. I neka vaši postovi ne budu s licemjerima““. Jer oni poste u 
ponedjeljak i četvrtak u tjednu, a vi u srijedu i petak. 


2. I nemojte moliti kao licemjeri“, nego kako je Gospodin zapo- 
vjedio u Evanđelju, molite se ovako: 


“Oče naš koji jesi na nebesima, sveti se ime Tvoje; 

dođi kraljevstvo Tvoje; 

neka bude volja Tvoja i na zemlji kao na nebu; 

kruh naš svagdanji daj nam danas, 

i oprosti nam dug naš kao što i mi opraštamo dužnicima svojim, 
i da ne uđemo u iskušenje*, 

nego izbavi nas od Zloga““, 

jer Tvoja je vlast, i moć i slava - u vijeke vjekova. Amen.“ 


Molite se ovako tri puta dnevno. 


24 Mt 6,16 
25 Mt 6,5 ; 


* G3361 ur (me) - (prilog) ne, (veznik) da ne; G3985 neipaopuoc, ol, pi- 
ras-mos' (imenica) kušnja, iskušenje 


2 Mt 6,13; G4550 novnpoc pon-ay-ros' (jednina) đavao 

IX. U odnosu na Euharistiju 


1. Činite ovo zahvaljivanje: 
2. Prvo za čašu (govori): 


»Hvala ti Oče naš, 

za svetu lozu Davida, sluge Tvoga, 

koju si nam objavio po Isusu svome Sinu. 
Tebi Slava zauvijek!“ 


3. A za kruh koji se lomi (govori): 


“Hvala ti Oče naš, 

za život i spoznanje, 

koje si nam objavio po Isusu Sinu Tvome. 
Tebi Slava zauvijek! 


“Kao što je ovaj kruh (koji lomimo) bio rasijan po gorama, i sa- 
bran je postao jedan, tako neka se okupi Zajednica (Crkva) 
Tvoja s krajeva zemlje u Tvoje Kraljevstvo; 

Jer je Tvoja slava i moć kroz Isusa Krista u vijekove!" 


5. [neka nitko ne jede i ne pije od vaše euharistije osim onih koji su 
kršteni u ime Gospodnje; jer ovo je ono što je Gospodin rekao: "Ne 


dajte svetinje psima." ?7 


21 Mt 7,6 

X. Nakon pričesti zahvalite 
1. Poslije pak pričešćivanja, ovako zahvaljujte: 


“Zahvaljujemo Ti, Oče Sveti, za sveto Ime Tvoje koje si nastanio u 
srca naša, i za znanje i vjeru i besmrtnost, koje si nam objavio kroz 
Isusa Sina Tvoga. Tebi slava u vijekove!" 

“Ti si Svemogući Vladaru (Svedržitelju), “sve stvorio" * radi 
Imena Tvoga, i dao si hranu i piće ljudima na uživanje da bi Tebi 
zahvalili; nama pak darovao si duhovnu hranu i duhovno piće i 
život vječni kroz Sina Tvoga. ? 


1» 


“Iznad svega zahvaljujemo Ti jer si moćan; Tebi slava u vijekove 


“Sjeti se, Gospodine, Crkve (Zajednice) Tvoje, da ju izbaviš od 
svakoga zla i da ju usavršiš u ljubavi Tvojoj; i saberi je od četiri 
vjetra *%, nju - posvećenu Tvome Kraljevstvu, koje si za nju pri- 
premio. Jer je Tvoja sila i slava u vijekove!" 


“Neka dode Milost Tvoja, i neka ovaj svijet prođe. “Molim te! 
Spasi [nas]! Sine Davidov? *“! Ako je tko svet, neka pristupi, a ako 
nije, neka se pokaje. Maran ata *' (Gospodine naš dođi)! Amen!" 


Dopustite prorocima da zahvale sve što žele. 


28 Mudr 1,14; Sir 18,1; Otk 4,11; 10,6. 

2 Mt 2431. 

3% Mt 21,9, (vidi:The Complet Jewish Bible translation into English by Dr. 
David H. Stern) 

311. Kor 16,22. aramejski: “Gospodine naš, dođi!" Ukazuje na Kristov 
dolazak na sud. Usporedi Otk 22,20. 

XI. Dužnost gostoprimstva prema učiteljima i pro- 
rocima 


1. Ako (vam) pak tko dođe i uči vas svemu ovome što je naprijed 
rečeno, primite ga. 
2. A ako taj koji uči skrene (krivi učitelj), i počne da uči drugu nauku 
da bi pokvario ovu (našu) nauku, onda ga nemojte slušati; a ako (on 
uči) da bi umnožio pravdu i spoznanje Gospodnje, primite ga kao 
Gospoda. 
3. Što se tiče odnosa prema apostolima i prorocima, shodno zapo- 
vjesti Evanđelja činite ovako: 
4. Svaki apostol koji dolazi k vama neka bude primljen kao Gospod. 
5. Ali neka ne ostaje više nego jedan dan; ako pak bude potrebe, 
onda drugi dan. A ako ostane tri dana, onda je lažni prorok. 
6. A apostol kad odlazi (od vas) neka ništa ne uzima osim kruha, 
koliko do (idućeg) prenoćišta; ako pak traži i novaca, onda je lažni 
prorok. 
7. I ne ispituj niti sudi svakoga proroka koji govori u Duhu; jer 
"svaki će grijeh biti oprošten, ali ovaj grijeh neće biti oprošten.“ 32. 
8. Ali nije svaki koji govori u Duhu prorok, nego ako ima i ponašanje 
(vrline) Gospodnje. Po načinu, dakle, ponašanja raspoznaje se lažni 
prorok od (pravog) proroka. 
9. I svaki prorok koji u Duhu određuje trpezu (= postavlja je za si- 
romašne), neće jeste od nje, inače je lažni prorok. 
10. A svaki prorok koji uči istini, ako ne radi to što uči, lažni je pro- 
Tok. 
11. Svaki pak prorok oprobani, istiniti, koji izgrađuje tajnu Crkve u 
svijetu (= podvizava se [on prihvaća podvig, askezu] za svesvjet- 
sku i univerzalnu Kristovu Crkvu (kaĐoluoc katholikos), a ne uči 
da se čini sve ono što on čini, neka ne bude osuđivan od vas (jer on 
sa Bogom u tom ima sud); jer tako isto su činili 1 stari proroci *. 
12. A ako neki kaže u Duhu: daj mi novaca ili nečega drugoga, tak- 
voga nemojte slušati. Ako pak kaže da se dadne za druge koji 
oskudjevaju, neka ga niko ne osuđuje (za to). 

XII. Gostoljubivost prema nepoznatim kršćanima 


1. Svaki koji dolazi u ime Gospodnje“, neka bude primljen; poslije 
pak isprobavši ga doznat će te (kakav je), jer ćete imati (toliko) raz- 
boritosti da razlikujete desno i lijevo. 

2. Ako je taj koji vam dolazi prolaznik, vi mu pomozite koliko 
možete, ali neka ne ostaje kod vas više od dva ili tri dana, ako je to 
potrebno. 

3. Ako pak hoće da se nastani (kod vas), a zna neki zanat, neka radi 
pa nek jede. 

4. A ako ne zna zanata, vi po vašoj razboritosti postarajte se kako ne 
bi s vama živio besposlen kršćanin. 

5. Ako on neće tako da radi, takav je kristotrgovac. Čuvajte se od 
takvih. 


32 Mt 12,31; Mk 3,28-29 
33 Kad netko radi za zajednicu na tajanstven, svjetovni način 
**Mt21,9 

XIII. Dužnosti prema pravim prorocima 

1. Svaki pravi prorok koji želi stanovati s vama je dostojan svoje 
hrane. 

2. Na isti način, pravi učitelj je dostojan kao radnik svoje hrane. 
3. Uzmite svaki prvi od plodova šatora i gumna (= zrnje žitarica), 
od goveda i ovaca *", uzmi i daj prvinu prorocima, jer oni su vaši 
veliki svećenici (= visoki crkveni dostojanstvenici). 

4. A ako nemate proroka, dajte siromasima. 

5. Ako pripremate kruh, uzmite i dajte prvine (od njih), prema 
zapovijedima. 

6. Isto tako, kada otvorite posudu s vinom ili uljem *, uzmite 
prvine i dajte ih prorocima. Isto tako, kad otvoriš sud sa vinom ili 
uljem uzmi prvinu i daj prorocima. 

7. Tod novca, i od odjeće, i od svake imovine, uzimajući prvo, kol- 
iko smatraš, daj po zapovijedi. 


XIV. Zahvaljivanje na Dane Gospodnje 

1. A na Dane Gospodnje, sabravši se zajedno, lomite kruh i vršite 
zahvaljivanje *, ispovjedajući prethodno grijehe svoje, da bi vaša 
žrtva bila čista. 

2. Svaki pak onaj koji ima spor sa drugom svojim neka ne dolazi 
na zbor (sabor vjernika) sa vama, dokle se ne izmire, da se (time) 
ne uprlja žrtva vaša. 

3. Jerje to ona (žrtva) za koju je Gospodin rekao: ,,U svakom 
mjestu i vremenu prinosićete mi žrtvu čistu, jer ja sam veliki Kralj, 
govori Gospodin, i Ime je moje veliko među narodima“ *. 


3536 Mt 10,10; Lk 10,7; 1 Tim 5,18 

372, Mo 22,29; 23,19; 34,26; Br 18,12 

38 usp. Br 18,12 

* "Zahvaljivanje"; grčki goxapioreo eucharistćo, velim hvala" 
2% Mal 1,11, 14 

XV. Izbor dostojanstvenika; bratski ukor 

1. Birajte sebi (u zajednici) poglavare (npr. biskupe) i njihove 
pomoćnike (npr. đakone) dostojne Gospodina, krotke i nesebične 
(= ne srebroljubive), istinite i provjerene, jer vam služe kao proroci 
i učitelji, i istinite i provjerene (u vjeri), jer vam oni služe službu 
proroka i učitelja. 


2. Nemojte ih, dakle, zanemarivati, jer su oni vaši dostojanstvenici 
(= časnici) sa prorocima i učiteljima. 


3. Ispravljajte jedni druge, ne u gnjevu nego u miru, kao (što stoji) 
u Evanđelju; a sa svakim onim koji griješi protiv drugoga neka 
niko ne razgovara, niti ga slušajte, dok se ne pokaje. 


4. A vaše molitve i milostinje i sva djela (vaša) činite tako kao što 
stoji u Evanđelju Gospodina našeg. 


XVI. Ustrajte u dobru do kraja 


1. Stražarite nad životom vašim; ,,svjetiljke vaše neka se ne ugase, 
i bedra * vaša neka ne oslabe, nego budite spremni; jer ne znate 
časa u koji će Gospod vaš doći“ “, 
2. A sabirajte se češće zajedno, tražeći ono što odgovara (= priliči) 
dušama vašim. Jer vam neće koristiti sve vrijeme vjere vaše ako se 
u posljednje dane ne pokažete savršeni. 
3. Jer će se u posljednje dane umnožiti lažni proroci i ruštelji, i 
ovce će se pretvoriti u vukove, i ljubav će se preokrenuti u mržnju. 
4. Jer kada bezakonje bude raslo, ljudi će jedni druge omrznuti i 
progoniti i izdavati. I tada će se javiti obmanjivač svijeta (= ko- 
zmoprevarant) kao sin Božji i činiće znake i čudesa “!, i zemlja će 
se predati u ruke njegove, i činiće bezakonja kakvih nikada od 
vijeka nije bilo. 
5. Tada će rod ljudski doći u oganj ispitivanja, i ,,sablazniće se 
mnogi * i propasti, a oni koji pretrpe (=izdrže) u vjeri svojoj, spasit 
će se“ 4 od tog prokletstva (upravo tim prokletstvom/ Onim koga 
proklinju). 

6. I tada će se pojaviti znaci Istine: prvo znak otvaranja (= znak po- 
jave Gospodnje) na nebu, zatim znak glasa trube ““, i treći (znak): 
uskrsnuće mrtvih. 

7. No ne svih (zajedno), nego kao što je rečeno: ,,Doći će Gospod i 
svi sveti s Njime“ #5. 

8. Tada će svijet ugledati Gospoda gdje dolazi na oblacima nebes- 


kim“ #5. 


* slabine = stvaralačka (u širem smislu) unutarnja prokreativna moć 


4% Mt 24,42, 44; 25,13; Lk 12,35 

41 Mt 24,24; 2 Sol 2,9; Otk 13,13 

42 Mt 24,10 

4 ibid. 10,22; 24,13; Mk 13,13 

“4 Mt 24,30-31; 1 Kor 15,52; 1 Sol 4,16 
45 Zah 14,5 

46 Mt 24,30; 26,64 

